Document ID: /roh_data/filtered/Bilingualer_Corpus_interleaved-it-rm.jsonl.gz/788

This is a text translated from Italian to Rumantsch Grischun.
Si concretizza la revisione dell'imposizione della coppia e della famiglia

Attualmente a livello federale è in corso la revisione dell'imposizione della coppia e della famiglia. I dettagli sulle deduzioni decise per l'assicurazione malattia e per la custodia di bambini per quanto riguarda l'imposta federale diretta LIFD vengono stabiliti dal Consiglio federale in due ordinanze. Quale deduzione per l'assicurazione malattia vale il premio medio forfettario nel luogo dell'imposizione alla data di riferimento 31.12 meno la riduzione dei premi effettivamente versata durante il periodo fiscale. Nella sua presa di posizione all'attenzione dell'Amministrazione federale delle contribuzioni, il Governo grigione rende attenti al fatto che la deduzione per l'assicurazione malattia può violare il principio della "imposizione secondo la capacità economica". Questo problema diventa evidente in particolare nel caso di un cambiamento da un Cantone con un premio medio molto alto ad uno con un premio medio molto basso. Per questo il Governo esige una soluzione idonea e praticabile.

Le deduzioni per la custodia dei bambini devono essere possibili anche quando i genitori dipendono dal sostegno di terzi a causa di incapacità lavorativa e formazione. Se invece in caso di malattia o incidente alla custodia dei bambini provvedono dei familiari, non devono essere possibili deduzioni. Con "famiglia" il Governo grigione intende i parenti in linea diretta dei coniugi, nonché i fratelli e le sorelle.

Fondamentalmente approvata l'Ordinanza sulla tassa d'esenzione dall'obbligo militare

La riveduta Legge federale sulla tassa d'esenzione dall'obbligo militare è stata approvata dal Parlamento nell'ottobre del 2002. La relativa ordinanza si trova al momento in consultazione. Il Governo grigione sostiene fondamentalmente il progetto di ordinanza. Ha incontrato critiche in Governo unicamente l'intenzione di addebitare l'onere amministrativo in caso di pagamento parziale della tassa d'esenzione (tasse e spese, p. es. in caso di esecuzione) solo dopo eventuali multe e dopo l'effettivo pagamento della tassa d'esenzione. Le spese nel Cantone non giustificano alcuna modifica dell'articolo in questione.

Definitivamente riconosciuta la classe di opzione professionale della Landschaft Davos

Dall'anno scolastico 2000/2001 la scuola professionale della Landschaft Davos dispone di una classe di opzione professionale. Annualmente in media 16 scolare e scolari hanno approfittato di questa offerta di formazione delle regioni di Davos, Prettigovia e Valle dell'Albula, al termine della quale hanno in genere trovato senza problemi un posto di apprendistato o l'accesso ad una formazione superiore. Il Governo ha ora riconosciuto definitivamente la classe di opzione professionale della Landschaft Davos.

Collaborazione migliore nel settore "mercato del lavoro"

I servizi attivi nel settore del mercato del lavoro devono collaborare meglio. Nell'ambito del progetto denominato Cooperazione interistituzionale, nel Cantone dei Grigioni si sono uniti l'Ufficio per l'industria, arti e mestieri e lavoro UCIML, l'Ufficio del servizio sociale, l'Ufficio della formazione professionale, nonché l'Istituto delle assicurazioni sociali. Il Governo ha approvato i punti chiave del progetto Cooperazione interistituzionale, cioè la gestione comune dei casi e la messa a disposizione di misure nel mercato del lavoro. Vengono ora coinvolti gli uffici esterni regionali dei servizi coinvolti e viene discussa l'attuazione sul luogo.

Dai comuni e dalle regioni

- Per lavori di trasformazione all'edificio scolastico di Ardez il Governo ha approvato un sussidio edilizio massimo di circa 46'000 franchi. I costi complessivi ammontano a circa 260'000 franchi. Il Governo ha pure approvato il progetto edilizio definitivo per la trasformazione del centro di formazione e di perfezionamento Rosengarten di Coira. A questo scopo ha messo in preventivo un sussidio edilizio di circa 400'000 franchi.

Contributi cantonali a favore di diverse istituzioni

- Anche i Comuni di Schluein e di Pigniu stanno attualmente riparando i danni provocati dal maltempo nel novembre 2002. Per entrambi i progetti integrali il Governo ha approvato in totale circa 258'000 franchi.

- L'infrastruttura (condotte di allacciamento e di distribuzione dell'acqua potabile con idranti) della frazione Sclamischot del Comune di Tschlin viene rinnovata. Il Cantone partecipa con circa 110'000 franchi.

- Per le infrastrutture del personale e amministrative della Bündner Viehvermittlungs AG per l'anno 2003 il Governo ha deciso un indennizzo forfettario di 100'000 franchi.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 22.05.2003

La revisiun da l'imposiziun da taglia sin conjugals e sin famiglias sa concretisescha

L'imposiziun da taglia sin conjugals e sin famiglias vegn revedida actualmain sin stgalim federal. Ils detagls tar las deducziuns da l'assicuranza da malsauns ch'èn vegnidas decididas e tar las deducziuns da tgira d'uffants tar la taglia federala directa vegnan fixadas en duas ordinaziuns tras il cussegl federal. Sco deducziun da l'assicuranza da malsauns vala la premia da media quintada sco pauschala al lieu da taxaziun il di da tagl 31-12 minus la reducziun da premia pajadà effectivamain durant la perioda da taglia. En sia posiziun per mauns da l'administraziun federala crititgescha la regenza grischuna che la deducziun da l'assicuranza da malsauns possia violar il princip da "l'imposiziun da taglia tenor la prestaziun finanziala". Quest problem sa manifestescha en spezial tar ina midada d'in chantun cun ina fitg auta premia da media en in chantun cun ina fitg bassa premia da media. Per quai pretenda la regenza ina soluziun pratitgabla ed adequata.

Las deducziuns da tgira d'uffants duain er esser alura pussaivlas, sch'ils geniturs èn pervia da l'incapacitad da gudagnar e scolaziun dependents dal sustegn da terzas persunas. Surpiglian però commembers da la famiglia la tgira d'uffants en cas da malsogna u accident, na duain deducziuns betg esser pussaivlas. Sut "famiglia" chapescha la regenza grischuna la lingia directa da parents dals conjugals sco er ils fragliuns.

L'ordinaziun davart la taglia d'exemziun dal servetsch militar è da princip vegnida acceptada

La lescha federala davart la taglia d'exemziun dal servetsch militar è vegnida deliberada dal parlament l'october 2002. L'ordinaziun latiers sa chatta actualmain en consultaziun. La regenza grischuna sustegna da princip il sboz da l'ordinaziun. La regenza crititgescha sulettamain l'intenziun da debitar tar in pajament parzial da la taglia d'exemziun dal servetsch militar ils custs d'administraziun (taxas e custs, p.ex. tar ina scussiun) pir suenter eventuals chastis e suenter la taxa da cumpensaziun effectiva. Ils custs en il chantun na giustifitgeschan nagina midada da l'artitgel concernent.

La classa da tscherna da professiun dal circul da Tavau è approvada definitivamain

Dapi l'onn da scola 2000/2001 vegn manada en la scola professiunal dal circul da Tavau ina classa da tscherna da professiun. Per onn han profità en media 16 scolaras e scolars da las regiuns Tavau, Partenz e Val d'Alvra da questa purschida da furmaziun. Suenter l'onn da tscherna da professiun han las absolventas ed ils absolvents chattà per il solit senza problems ina plazza d'emprendissadi u l'access a scolas da cuntinuaziun. La regenza ha ussa acceptà definitivamain la classa da tscherna da professiun dal circul da Tavau.

Meglra collavuraziun en il sectur "martgà da lavur"

Uffizis ch'èn activs en il sectur dal martgà da lavur duain tschertgar ina meglra collavuraziun. En il rom da l'uschenumnà project davart la collavuraziun interinstituziunala IIC èn s'unids en il Grischun l'uffizi per industria, mastergn e lavur UCIML, l'uffizi dal servetsch social, l'uffizi per la furmaziun professiunala e la cussegliaziun professiunala sco er l'institut d'assicuranza sociala. La regenza ha approvà ils puncts centrals dal project IIC, la direcziun communabla da cas e la preparaziun da mesiras en il martgà da lavur. Ussa vegnan involvids ils posts exteriurs regiunals dals uffizis e la realisaziun vegn discussiunada al lieu.

Da vischnancas e regiuns

- Per midadas da construcziun vi da la chasa da scola d'Ardez ha la regenza approvà ina summa da construcziun maximala da var 46'000 francs. Ils custs totals muntan a var 260'000 francs. La regenza ha medemamain approvà definitivamain il project da construcziun per la midada dal center da scolaziun e furmaziun Rosengarten a Cuira. Ella ha garantì ina contribuziun da construcziun da var 400'000 francs.

- La regenza ha approvà la revisiun dals statuts da l'Uniùn da scola / scoleta Muntogna da Schons. Il dumber da las commembras e dals commembers dal cussegl da scola, da nov senza suppleants, è vegnì reducì da set a tschintg. Ultra da quai èn ils statuts vegnids adattads a la situaziun nova suenter la fusiun da las vischnancas da Donat e Pazen-Farden.

- La planisaziun locala revedida per part (lescha da construcziun, plan da zonas territori "Puoz" sco er il plan da zonas ed il plan general da furmaziun dal territori "Lingia") da Valchava è - suenter la radunanza communala dal favrer 2003 - ussa er vegnida approvada da la regenza.

Contribuziuns chantunalas a differentas instituziuns

- Er las vischnancas da Schluein e da Pigniu èn vidlonder da reparar ils donns suenter las malauras 2002. Per tuts dus projects intergrals ha la regenza approvà totalmain var 258'000 francs.

- L'infrastructura (lingia da colliaziun per aua da baiver e distribuziun d'aua da baiver cun lingias d'idrants) da la fracziun Sclamischot da la vischnanca da Tschlin vegn renovada. La contribuziun chantunala persuenter munta a var 110'000 francs.

- Per l'infrastructura persunala ed administrativa da l'intermediaziun grischuna da muvel SA ha la regenza concludì per l'onn 2003 in'indemnisaziun pauschala da 100'000 francs.

Projects da vias

- Per projects da vias sin la via da Stussavgia (Türlihus-Arezen), sin la via dal Fuorn (Plaun dals Bovs-Votas) e sin la via da Partenz (dustanza Arieschbach) èn vegnids approvads var 1,4 milliuns francs.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 22.05.2003